[ca] El càncer de mama és una de les principals causes de morbimortalitat en el món. En la major part dels països europeus el cribratge del càncer de mama en dones de la població general es basa en l'edat, però hi ha altres factors de risc que donen lloc a una gran variabilitat en el risc del càncer de mama. Per poder oferir un cribratge personalitzat és necessari estimar el risc individual de les dones i oferir-los, en funció d'aquest, l'estratègia més adequada de cribratge segons l'evidència disponible. Per poder realitzar un cribratge personalitzat és fonamental que les dones coneguin els riscos i beneficis del cribratge, d'aquí la importància de les eines d'ajuda a la decisió (EAD). És per aquest motiu que el primer article de la tesi és una revisió sistemàtica per avaluar l'evidència sobre l'efecte de les EAD en el cribratge del càncer de mama. Per avaluar l'efecte d'utilitzar una EAD vam dur a terme l'estudi InforMa, dissenyat pel grup de recerca al que em vaig incorporar per realitzar aquesta tesi. Aprofitant la informació recollida en aquest estudi vam elaborar el segon article de la tesi que avaluava si el nivell educatiu modifica l'efecte de l'EAD en el coneixement i en la presa de decisions sobre el cribratge. Posteriorment, vam elaborar el protocol de l'estudi DECIDO que té per objectiu avaluar la viabilitat, l'acceptabilitat i la integració en la pràctica clínica del cribratge personalitzat del càncer de mama. L'Atenció Primària, és la porta d'entrada al Sistema Nacional de Salut. Per això, hem considerat important elaborar un article divulgatiu adreçat als professionals d'Atenció Primària, que és la quarta publicació de les que es presenten com a part d'aquesta tesi, amb l'objectiu de difondre l'estat actual de l'evidència sobre el cribratge personalitzat, així com els resultats dels estudis que hem desenvolupat. A més d'obrir camí cap al cribratge personalitzat del càncer de mama, aquesta tesi també ha pretès fer palesa la importància que les dones siguin també responsables de les seves decisions i fomentar d'aquesta manera la presa de decisions compartides.

[en] Breast cancer is one of the leading causes of morbidity and mortality in the world. In most European countries, breast cancer screening in women in the general population is based on age, but there are other risk factors that lead to great variability in breast cancer risk. In order to be able to offer personalized screening, it is necessary to estimate the individual risk of breast cancer and offer, based on this, the most appropriate screening strategy according to the available evidence. In order to perform personalized screening properly, it is essential that women know the benefits and harms of screening, hence the importance of decision aids (DA). It is for this reason that the first article of the thesis is a systematic review to evaluate the evidence on the effect of DA on breast cancer screening. To evaluate the effect of using a DA we conducted the InforMa study, designed by the research group I joined as a PhD candidate. Using the information collected in this study, we elaborated the second article of the thesis that assessed whether the level of education modifies the effect of DA on knowledge and decision-making on screening. Afterwards, wedeveloped the DECIDO study protocol, a study that aims to assess the feasibility, acceptability, and integration into the clinical practice of personalized breast cancer screening. Primary Care is the gateway to the National Health System. For this reason, we have considered it important to write a special article addressed to Primary Care professionals, which is the fourth publication of those presented as part of this thesis, with the aim of disseminating the current state of evidence on personalized screening, as well as the results of the studies we have performed. While paving the way for personalized breast cancer screening, this thesis has also sought to highlight the importance of women also being responsible for their decisions and thus encouraging shared decision-making.